Հավելված N 10

Հայաստանի Հանրապետության տարածքային

կառավարման և զարգացման նախարարի

«08» մայիսի 2018 թվականի թիվ 131-Ա հրամանի

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ**

**2017-2025 ԹՎԱԿԱՆՆԵՐԻ ԶԱՐԳԱՑՄԱՆ ՌԱԶՄԱՎԱՐՈՒԹՅԱՆ**



**2018 ԹՎԱԿԱՆԻ ԳՈՐԾՈՒՆԵՈՒԹՅԱՆ ԾՐԱԳԻՐ**

**ԻՋԵՎԱՆ 2018**

**ԲՈՎԱՆԴԱԿՈՒԹՅՈՒՆ**

**ՀԱՊԱՎՈՒՄՆԵՐԻ ՑԱՆԿ………………………………………………………………………… .3**

**1.ՆԵՐԱԾՈՒԹՅՈՒՆ……………………………………………………………...………………….. 4**

**2.ԱՂՔԱՏՈՒԹՅԱՆ ԳՆԱՀԱՏՈՒՄԸ ՀՀ ՏԱՎՈՒՇԻ ՄԱՐԶՈՒՄ……………………...…...5 3.ԱՐԴՅՈՒՆԱԲԵՐՈՒԹՅՈՒՆ, ՓՄՁ ԵՎ ՄԱՍՆԱՎՈՐ ՀԱՏՎԱԾԻ ԶԱՐԳԱՑՈՒՄ….….5**

**4.ԶԲՈՍԱՇՐՋՈՒԹՅՈՒՆ…………………………………………………………………………… 6**

**5.ՍՈՑԻԱԼԱԿԱՆ ՈԼՈՐՏՆԵՐ……………………………………………………………………….6**

**5.**1Կրթություն……………………………………………………………………………………………6

5.2Մշակույթ……………………………………………………………………………………………..8

5.3Սպորտ և երիտասարդության հարցեր………………………………………………………..9

5.4Առողջապահություն………………………………………………………………………………..9

5.5Աոցիալական պաշտպանություն………………………………………………………………..10

**6.ԳՅՈՒՂԱՏՆՏԵՍՈՒԹՅՈՒՆ………………………………………………………………………10**

**7.ԲՆԱՊԱՀՊԱՆՈՒԹՅՈՒՆ…………………………………………………………………………11**

**8.ՔԱՂԱՔԱՇԻՆՈՒԹՅՈՒՆ………………………………………………………………………….12**

**9.ՄԱՐԶԱՅԻՆ ԵՎ ՀԱՄԱՅՆՔԱՅԻՆ ԵՆԹԱԿԱՌՈՒՑՎԱԾՔՆԵՐ………………………..12**

**9.**1 Տրանսպորտ և ճանապարհաշինություն……………………………………………………..12

9.2 Խմելու ջրամատակարարում և ջրահեռացում……………………………………………..14

9.3 Գազամատակարարում………………………………………………………………………….15

9.4 Էներգետիկա**……………………………………………………………………………………….15**

**10.ՏԱՐԱԾՔԱՅԻՆ ԿԱՌԱՎԱՐՈՒՄ,ՏԵՂԱԿԱՆ ԻՆՔՆԱԿԱՌԱՎԱՐՈՒՄ ԵՎ**

**ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ……………………………………………………….15**

**11.ՄՈՆԻՏՈՐԻՆԳԻ ՀԱՄԱԿԱՐԳ………………………………………………………………….16**

**12.ՀՀ ՏԱՎՈՒՇԻ ՄԱՐԶԻ 2018Թ. ՖԻՆԱՆՍԱՎՈՐՈՒՄԸ……………………………………16**

**13.ՀԱՎԵԼՎԱԾՆԵՐ……………………………………………………………………………………16**

# ՀԱՊԱՎՈՒՄՆԵՐԻ ՑԱՆԿ

|  |  |
| --- | --- |
| ՀՀ | Հայաստանի Հանրապետություն |
| ՀԶՌ | Հայաստանի զարգացման ռազմավարություն |
| ՀՏԶՌ | Հայաստանի տարածքային զարգացման ռազմավարություն |
| ՀՏԶՀ | Հայաստանի տարածքային զարգացման հիմնադրամ |
| ԵՄ | Եվրոպական Միություն |
| ՀՆԱ | Համախառն ներքին արդյունք |
| ՏԿԶՆ | Տարածքային կառավարման և զարգացման նախարարություն |
| ՏԻՄ | Տեղական ինքնակառավարման մարմին |
| ՀԱԱ | Համախառն ավելացված արժեք |
| ՄԳ | Մոնիտորինգ և գնահատում |
| ԶԼՄ | Զանգվածային լրատվության միջոցներ |
| ԱՎԾ | Ազգային վիճակագրական ծառայություն |
| ՍՊԸ | Սահմանափակ պատասխանատվությամբ ընկերություն |
| ՏԶ | Տարածքային զարգացում |
| ՏԶՌ | Տարածքային զարգացման ռազմավարություն |
| ՀԳՏՏԶՀ/ՖՐԵԴԱ/ | Հայաստանի գյուղական տարածքների տնտեսական զարգացման հիմնադրամ |
| ՀՀՀ | Հայաստան Համահայկական Հիմնադրամ |
| ՌԶԳ | Ռազմավարական զարգացման գործակալություն |
| ՀՕՖ | Հայ օգնության ֆոնդ |

ԱՌՆ Աղետների ռիսկերի նվազեցում

# **1.ՆԵՐԱԾՈՒԹՅՈՒՆ**

Հայաստանի Հանրապետության կառավարության 2017 թվականի հուլիսի 6-ի նիստի N 29 արձանագրային որոշման N 10 հավելվածով հավանության է արժանացել Հայաստանի Հանրապետության Տավուշի մարզի 2017-2025 թվականների զարգացման ռազմավարությունը:

Հայաստանի Հանրապետության Տավուշի մարզի զարգացման տեսլականն է՝ **լինել մրցունակ արդյունաբերությամբ և գյուղատնտեսությամբ ու զարգացած զբոսաշրջային ենթակառուցվածքներ ունեցող մարզ, բոլոր տարածքներում ապահովելով համաչափություն և կայունություն:**

Տեսլականին հասնելու նպատակով ՀՀ Տավուշի մարզի առկա իրավիճակի վերլուծության հիման վրա սահմանվել են հետևյալ ռազմավարական նպատակները.

1. Մինչև 2025թ. ՀՀ Տավուշի մարզը կբարելավի իր մրցունակությունը և տնտեսության դիվերսիֆիկացիան՝ հասնելով նվազագույնը Հայաստանի միջինի մեկ շնչին բաժին ընկնող ՀՆԱ-ի 60%-ին, կունենա 10%- ային կետով բարձր մասնագիտական և բարձրագույն կրթությամբ մարդիկ, քան 2015թ., 10%-ային կետով ավելի բարձր ակտիվ կազմակերպություններ և ոչ գյուղատնտեսական ֆորմալաշ խատատեղեր, քան 2015 թվականին:
2. Մինչև 2025թ. ՀՀ Տավուշի մարզում կբարելավվի գործազրկության մակարդակը՝ դառնալով 10%-ից ցածր (համեմատած 2015թ. 12.1%-ի հետ) և աղքատության մակարդակը 25%-ից ցածր (համեմատած 2015թ. 35.3%-ի հետ): Մարզի սահմանամերձ տարածքները չեն ունենա երկարաժամկետ գործազրկության և աղքատության կրկնակի ավելի բարձր %, քան մարզային միջինը:
3. Մինչև 2025թ. ՀՀ Տավուշի մարզում կբարելավվեն տարածքային և տեղական դիմակայուն զարգացման կառավարման կարողությունները և համակարգերը. մարզային և համայնքային աշխատողների 85%-ը կստանա վերապատրաստման ծրագրեր՝ նվիրված մարզային/տեղական զարգացմանը, մինչ մարզի ամբողջ տարածքը կունենա խոշորացված 7 համայնք 2016թ. 40-ի փոխարեն:

Սահմանվել են զարգացման երեք առաջնահերթ գերակայությունները.

1. Արդյունաբերության զարգացում՝ հիմնվելով բնական պաշարների և գյուղմթերքների վերամշակման վրա:
2. Կայուն զբոսաշրջության զարգացում:
3. Ժամանակակից գյուղատնտեսության զարգացում և գյուղական տարածքների բարելավում:

Հայաստանի Հանրապետության կառավարության 2017 թվականինոյեմբերի 9-ինիստի N 47 արձանագրային որոշմամբ հավանության է արժանացել Հայաստանի Հանրապետության 2018-2020 թվականների տարածքային զարգացման գործառնական ծրագիրը:

Հայաստանի Հանրապետության Տավուշի մարզի 2018 թվականի գործունեության ծրագիրը մշակվել է՝ առաջնորդվելով «Մարզային զարգացման ծրագրերի մշակում և իրականացում» 2008-2009թթ․մեթոդական ձեռնարկով։Ծրագրում ներառվել են ՀՀ կառավարության 2017 թվականի դեկտեմբերի 7-ին կայացած նիստի N 29.7/[431977]-17 N 51 արձանագրությամբ տրված հանձնարարականի ցուցանիշներն ու ուղղությունները:

Ծրագրի նպատակներն են.

1. Համախմբել 2018 թվականի ընթացքում մարզում նախատեսվող բոլոր միջոցառումները՝ մարզի ռազմավարական նպատակների իրականացման համար,
2. Տրամաբանական հենքում ներառել միջոցառումների իրականացման ցուցանիշները և րդյունքները.
3. Սահմանել այն կազմակերպությունները, որոնք պատասխանատու են կոնկրետ միջոցառումների իրականացման համար:

2018 թվականի գործունեության ծրագրում ներկայացվում են այն միջոցառումները, որոնց իրականացման ընթացքին հետևելու է ՀՀ Տավուշի մարզպետարանը: Ծրագրում ներառված են Հայաստանի Հանրապետության 2018 թվականի պետական բյուջեի, համայնքային բյուջեների, մասնավոր ներդրումներով, ինչպես նաև միջազգային և այլ կազմակերպությունների կողմից Տավուշի մարզում 2018 թվականին նախատեսվող ներդրումային ծրագրերը: Արձանագրվել են այն հիմքերը, որոնց վրա կառուցվելու են մոնիտորինգի աշխատանքները:

# 2.ԱՂՔԱՏՈՒԹՅԱՆ ԳՆԱՀԱՏՈՒՄԸ ՀՀ ՏԱՎՈՒՇԻ ՄԱՐԶՈՒՄ

Մարզի զարգացման ռազմավարության մեջ բավարար կերպով տրված է աղքատության գնահատումը: Աղքատության մակարդակը 2016թ. մարզում կազմել է 35.3%, ծայրահեղ աղքատության մակարդակը՝ 2.0%, որը հանդիսանում է Հայաստանի Հանրապետության բարձր ցուցանիշներից մեկը: Բացահայտվել են մարզում աղքատությունը պայմանավորող հիմնական գործոններըև մարզի սոցիալ-տնտեսական զարգացման խոչընդոտները, որոնք կարելի է հաղթահարել մրցունակ արդյունաբերությամբ և գյուղատնտեսությամբ, զարգացած զբոսաշրջային ենթակառուցվածքներով և բոլոր տարածքների համաչափ զարգացումով**:** Նշված խնդիրների հաղթահարման ուղղությամբ 2018թ. կձեռնարկվեն տարեկան միջոցառումներ:

# 3.ԱՐԴՅՈՒՆԱԲԵՐՈՒԹՅՈՒՆ, ՓՄՁ ԵՎ ՄԱՍՆԱՎՈՐ ՀԱՏՎԱԾԻ ԶԱՐԳԱՑՈՒՄ

Արդյունաբերության, ՓՄՁ և մասնավոր հատվածի զարգացումը մարզում աղքատության կրճատման և տնտեսական զարգացման ամենակարևոր ուղղություններից է:

Մարզի արդյունաբերությունը մասնագիտացած է էլեկտրաէներգիայի, տեքստիլ, սննդամթերքի, հանքայինջրերի, ալկոհոլային խմիչքի արտադրության և օգտակարհանածոների հանքավայրերի շահագործման ուղղությամբ: Մարզում առկա եննաև նախկին արդյունաբերական չօգտագործվող տարածքներ՝ հատկապես քաղաքային համայնքներում, որոնց ակտիվացման ուղղությամբ ևս կձեռնարկվեն միջոցներ:

Մարզի տնտեսության հետագա զարգացման համար կարևոր է անցում կատարել առանձին ոլորտների և տարածաշրջաններ իմակարդակով մասնավոր հատվածի զարգացման հետևյալ ծրագրային միջոցառումների իրականացմանը`

Փոքր և միջին ձեռնարկատիրության, ինչպես նաև մասնավոր հատվածի զարգացման ուղղությամբ մարզում 2018թ. ևս նախատեսվում է ՓՄՁ ԶԱԿ-ի մի շարք ծրագրերի իրականացում.

1. ՓՄՁ-ի սուբյեկտներին գործարար ուսուցողական աջակցություն (կարողությունների զարգացում)
2. ՓՄՁ-ի սուբյեկտներին գործարար տեղեկատվական և խորհրդատվական աջակցություն
3. ՓՄՁ-ի սուբյեկտներին ֆինանսական և ներդրումային աջակցություն
4. ՓՄՁ-ի սուբյեկտ­ների միջազգային համագործակցության ընդլայնման ապահովում:

ՓՄՁ և սկսնակ ձեռներեցությանը կշարունակի աջակցել Հայաստանի ամերիկյան համալսարանի Թրփանջյան գյուղական տարածքների զարգացման ծրագիրը, որի շրջանակներում 30 սուբյեկտների կտրամադրվեն 90,0մլն.դրամ վարկեր /ցածրտոկոսով/:

***2018 թվականին խնդիր է դրվում բարձրացնել գործարար ակտիվությունը մարզում՝ բիզնես պլանավորման և կառավարման տարածաշրջանային հատուկ մոտեցումների կիրառման միջոցով` ներգրավելով այդ գործընթացներում ՏԻՄ-երին և մասնավոր հատվածի և դոնոր կազմակերպությունների ներկայացուցիչներին:***

***ՀՀ Տավուշի մարզում 2018 թվականին գործունեության ծրագրով նախատեսվում է մեկ շնչի հաշվով տարածքային ՀՆԱ-ն 2017 թվականի համեմատ ավելացնել 1-3%-ով: 2018թ. մարզում նախատեսվում է ստեղծել 880 նոր և 2000 ժամանկավոր աշխատատեղ:*** 2018թ. ՀՀ պետբյուջեով նախատեսված է 50 մլն.դրամի, մասնավոր ներդրումներով 12700 մլն.դրամի, և միջազգային ծրագրերով 90.0 մլն.դրամի ծրագրեր:

2018թ. ոլորտի բյուջեն կազմում է շուրջ **1 300 000.0 հազ. դրամ**:

# 4.ԶԲՈՍԱՇՐՋՈՒԹՅՈՒՆ

Կայուն զբոսաշրջության զարգացումը սահմանվել է որպես ՀՀ Տավուշի մարզի ռազմավարության հիմնական գերակայություններից մեկը, շեշտը դնելով հոգևոր, մշակութային, էքստրիմալ, գյուղական, ագրոտուրիզմի, ճանաաաչողական տուրիզմի և զբոսաշրջության այլ ճյուղերի վրա:

Դրա համար մարզը ունի բոլոր նախադրյալները, իսկ պետական, տարածքային և տեղական մարմինները ձեռնարկում են միջոցներ զբոսաշրջությունը դարձնելու մարզի տնտեսության զարգացման հիմնական ճյուղերից մեկը: Այդ ուղղությամբ 2017թ. պետական, միջազգային և տեղական կազմակերպությունների կողմից կատարվել են մեծածավալ ներդրումներ, որոնք կշարունակվեն նաև 2018 թվականին:

Ոլորտի թույլ կողմերից է համարվում տուրիստական ենթակառուցվածքների անհավասարաչափ բաշխվածությունըմ արզում, որի ուղղությամբ 2018թ. Կձեռնարկվեն միջոցներ:

ԵՄ և ՀՀ կառավարության համաֆինանսավորմամբ 2017թ. մեկնարկել է <<Աջակցություն Դիլիջանին և հարակից բնակավայրերին>> ծրագիրը, որը կշարունակվի նաև 2018թ: Ծրագրեր են նախատեսվում նաև այլ միջազգային և տեղական կազմակերպությունների ինչպես նաև անհատ ներդրողների կողմից:

***Զբոսաշրջության զարգացման նպատակով մարզպետարանը համագործակցում է ՀՀ տնտեսական զարգացման և ներդրումների նախարարության զբոսաշրջայիհ պետական կոմիտեի, մարզի համայնքների և ՄԱԿ-ի կողմիվ հիմնած զբոսաշրջային կենտրոնի և ոլորտի այլ ներկայացուցիչների հետ: Արդեն կան գաղափարներ որոնք 2018թ. կմշակվեն և կներկայացվեն Զբոսաշրջության պետական կոմիտե ինչպես նաև դոնոր կազմակերպությունների ու անհատ ներդրողների: Պլանավորվել է կազմել նմանատիպ 30 ծրագիր***: Ոլորտում նախատեսվում է 30 նոր աշխատատեղ: Զբոսաշրջության ոլորտի բյուջեն կազմում **է 2 359 000.0 հազ. դրամ**:

# 5.ՍՈՑԻԱԼԱԿԱՆ ՈԼՈՐՏՆԵՐ

## **5.1. Կրթություն**

Կրթության որակի և մատչելիության բարձրացումը դիտվում է որպես այս ոլորտի զարգացման գերակա նպատակ: 2018թ. ևս ուշադրություն է դարձվելու կրթության համակարգում տեղի ունեցող բարեփոխումներին, որոնք ուղղված են դպրոցների ապակենտրոնացմանը և ժողովրդավարացմանը, կառավարման մեխանիզմների կատարելագործմանն ու թափանցիկության ապահովմանը, միջազգայնորեն ընդունված չափանիշներին հասնելու համար ուսումնական գործընթացը տեղեկատվական տեխնոլոգիաներով հագեցմանը, ինչպես նաև 12-ամյա կրթության, ուսումնական ծրագրերի և գնահատման նոր համակարգի, դպրոցի ավարտական, բուհական ընդունելության նոր քննական համակարգի ներդրմանը:

***Ի կատարումն Հայաստանի Հանրապետության կառավարության 2017 թվականի դեկտեմբերի 7-ի նիստի 29.7/[431977]-17 N 51 հանձնարարականի 8-րդ կետի՝***

***Կրթական հաստատության կառավարման արդյունավետության և կրթության որակի բարձրացմանն ուղղված ծրագրերի իրականացման համար ՀՀ Տավուշի մարզում 2018 թվականին ևս նախատեսվում է.***

***մայրաքաղաքի առաջավոր հանրակրթական ուսումնական հաստատությունների /<<Այբ>> դպրոց, <<Քվանտ>> վարժարան/ հետ հեռավար դասերի անցկացում: Քանի որ մարզի հանրակրթական դպրոցներն ունեն լաբորատորիաների վերազինման կարիք, ուստի հեռավար դասերի ընթացքում կիրառվող փորձերը հնարավորություն են տալիս աշակերտներին որոշ չափով տեսական գիտելիքները լրացնել գործնականով:***

***2017թ. հունիսից Տավուշի մարզի Կողբ համայնքում մեկնարկել է <<Թումո>> ստեղծարար տեխնոլոգիաների կենտրոնի կառուցման աշխատանքները /485մլն.դրամ/, որը մարզի դպրոցականներին կտրամադրի յուրատեսակ ուսումնական փորձառություն՝ նոր տեխնոլոգիաների կիրառմամբ։***

***Կրթության որակի բարձրացմանն ուղղված հաջորդ քայլը 2017-2018 ուսումնական տարում ձեռնարկատիրական տարրեր ինտեգրած փորձնական<<Տեխնոլոգիա>> առարկայի ներդրումն է մարզի բոլոր դպրոցների մեկական 2-րդ և 3-րդ դասարաններում, ինչպես նաև <<Ձեռնարկատիրություն>> առարկայի փորձնական ծրագիրը մարզի 26 դպրոցների 10-րդ դասարաններում անցնելը: Իսկ մարզի 3 դպրոցի 11-րդ դասարաններում 2017թ. սեպտեմբերից անցնում են <<Ձեռնարկատիրություն>> առարկայի գործնական ծրագիրը: Ձեռնարկատիրական կրթության չափորոշչի մշակման համար հիմք է ծառայել 2016 թվականի N1080 Կառավարության գործունեության ծրագիրը:***

***Մարզի 27 դպրոցում գործում է ռոբոտաշինության խմբակներ: <<Ինֆորմացիոն տեխնոլոգիաների ձեռնարկությունների միության>> կողմից նման խմբակներ ունեցող դպրոցներին ի պահ տրամադրվել են համակարգչային տեխնիկա, ռոբոտաշինության համար նախատեսված ուսումնական և ավտոմատացման հավաքածուներ: 2018-2019թթ. նախատեսվում է մարզի բոլոր դպրոցներում բացել ռոբոտաշինության խմբակներ:***

2017թվականից մարզի բոլոր դպրոցները անցել են ներառական կրթական համակարգի: 2017 թվականից մարզի բոլոր դպրոցներում ներդրվել է <<Կայուն դպրոցական սնունդ>> ազգային ծրագիրը, որի տարեկան բյուջեն կազմում է մոտ 140 մլն. դրամ :

2018 թվականին ևս իրականացվելու է դպրոցների գործունեության արտաքին և ներքին գնահատում՝ ՀՀ կառավարության 2010 թվականի սեպտեմբերի 3-ի թիվ 1334-Ն որոշմամբ հաստատված ՀՀ հանրակրթական ուսումնական հաստատության գործունեության ներքին և արտաքին գնահատման չափանիշների սահմանված կարգին համապատասխան:

2018թ. նախատեսվում է շարունակել դպրոցների վերանորոգման, տեխնիկական վերազինման և գույքի թարմացման միջոցառումները, ուսուցիչների մասնագիտական կարողությունների բարձրացմանը, դպրոցների կառավարման խորհուրդների դերի բարձրացմանը, նախադպրոցական և մասնագիտական կրթության զարգացմանը, մարզում մարզամշակութային կյանքի ակտիվացմանն ուղղված ծրագրերը:

ՀՀ պետական բյուջեի միջոցներից և համաշխարհային բանկի վարկայինծ րագրի շրջանակներում կշարունակվեն ուսուցիչների վերապատրաստման աշխատանքները. 2018թ. մոտ 330 ուսուցիչ կանցնի համապատասխան վերապատրաստում:

2018թ. մարզային ենթակայության կրթական ոլորտի ծախսերը կազմում է **5 263 252.7 հազ.դրամ:**

## 5.2. Մշակույթ

2018 թվականինևս մարզպետարանի գործունեությունը կնպատակաուղղվի մարզում պետական մշակութային քաղաքականության իրականացմանը, մարզի մշակութային դերի բարձրացմանը, մշակութային ու հոգևոր ժառանգության պահպանմանը, ազգային արժեքների ու ավանդույթների վերականգմանն ու տարածմանը, պետական, ազգային ու այլ տոների, զանգվածային միջոցառումների կազմակերպմանը, թանգարանների, գրադարանների, մշակութային այլ օջախների նպատակային գործունեության ապահովմանը, կադրային քաղաքականության և մշակութային կրթության զարգացմանն ու առաջընթացին, հայ ընտանիքի բարոյական նորմերի պահպանմանը, մատաղ սերնդի հայեցի դաստիարակությանը, երիտասարդության շրջանում տարվող աշխատանքների աջակցմանն ու ակտիվացմանը:

2018թ. մարզում նախատեսվում է իրականացնել 2 խոշոր՝ Հայաստանի Հանրապետության և մայիսյան հերոսամարտերի 100-ամյակին և ՀՀ անկախության օրվան նվիրված միջոցառումներ/7.0մլն.դրամ/, ինչպես նաև փառատոններ, ցուցահանդեսներ, տոնախմբություններ, գիտաժողովներ, համերգային և թատերական ծրագրեր:

Բացի համայնքային և պետական աջակցության ծրագրերը 2017թ. մարզում մասնավոր ներդրողների կողմից կառուցվել և վերանորոգվել են խաղահրապարակներ 25մլն.դրամ արժեքով:

Երաժշտական և արվեստի դպրոցներում ազգային, փողային և լարային նվագարանների գծով ուսուցման նպատակով 2018թ. պետական բյուջեից հատկացվել է **49,0** մլն դրամ: Մարզում մշակութային միջոցառումների կազմակերպմանն աջակցելու համար ՀՀ պետական բյուջեից հատկացվել է **3,21** մլն. դրամ:

2018թ. համայնքային բյուջեի միջոցներով նախատեսվում է իրականացնել մշակութային աշխատանքներ և ծրագրեր՝ 324 502 մլն դրամի:

2018թ.մշակույթի ոլորտի բյուջեն կազմում է շուրջ **383720.0 հազ.դրամ**:

## 5.3. Սպորտ և երիտասարդության հարցեր

Մարզի մարզիկները պարբերաբար մասնակցում են տարբեր մարզաձևերից մեծահասակների, երիտասարդների և պատանիների աշխարհի, Եվրոպայի և այլ միջազգային առաջնություններին: Մարզում տարբեր մարզաձևերից` ֆուտբոլ,ըմբշամարտ, սմբո, բռնցքամարտ, շախմատ և արևելյան մարտարվեստներից ունենք նշանակալի հաջողություններ ու ձեռքբերումներ:

Մարզում պետական երիտասարդական քաղաքականությունն իրականացվում է պետական կառավարման մարմինների, ՏԻՄ-երի, բարձրագույն և միջին մասնագիտական կրթական հաստատությունների, սպորտի և երիտասարդության հարցերով զբաղվող ՀԿ-ների և այլ մարմինների կողմից:

Ոլորտի թույլ կողմերից է որոշ գյուղական բնակավայրերում մարզամշակութային և ժամանցի վայրերի բացակայությունը:

## 5.4. Առողջապահություն

Առողջապահության ոլորտի գերակայությունները ներառում են` հեռավոր գյուղական համայնքներում առողջության առաջնային պահպանման ծառայությունների բարելավում և մատչելիության բարձրացում, նեղ մասնագիտացում ունեցող բժշկական անձնակազմի և ղեկավար բուժ անձնակազմի վերապատրաստում, տարափոխիկ հիվանդությունների և ՄԻԱՎ/ՁԻԱՀ-ի կանխարգելման, վաղ ախտորոշման և լիարժեք բուժման ազգային ռազմավարության մասին հանրային իրազեկության բարձրացում, բուժ հաստատությունների շենքային պայմանների և նյութատեխնիկական բազայի բարելավում: Այս միջոցառումներից շատերի իրականացումը շարունակական բնույթ ունի, բայց հիմնականում կախված է դոնոր կազմակերպություններ իմիջոցների և Կառավարության շարունակական օժանդակության առկայությունից: 2014թ-ից մեկնարկել ու շարունակվում է ոչ վարակիչ հիվանդությունների կանխարգելման, հիպերտոնիայի, շաքարային դիաբետի և կանանց նախաքաղցկեղային հիվանդությունների կանխարգելմանն ուղղված սկրինինգային ծրագրեր:

2016թ.-ից ՀՕՖ-ի կողմից մարզի սահմանամերձ համայնքների 15 բժիշկներ անցել են մեկամսյա մասնագիտական վերապատրաստման դասընթացներ, 2017թ՝ 31, որը կշարունակվի նաև 2018 թվականին:

2017 թվականից Երևանի Մխիթար Հերացու անվան բժշկական համալսարանի կողմից մեկնարկել է վերապատրաստման դասընթացներ: 2017թ. վերապատրաստվել են 38 բուժքույրեր: Բացի այդ առողջապահական հաստատությունների կառավարման արդյունավետության բարձրացման նպատակով նույն ծրագրի շրջանակում կվերապատրաստվեն տնօրեներ և փոխտնօրեներ /2018թ. 14 հոգի/:

Ոլորտի թույլ կողմերից է գյուղական ամբուլատորիաների ոչ բավարար պայմանները և որակյալ բժշկական նեղ մասնագետների բացակայությունը:

***2018թ. ՀՀ վարչապետի հանձնարարությամբ պլանավորվել է առողջապահական կազմակերպությունների տարեկան բյուջեում վճարովի ծառայությունների տեսակարար կշռի 40%-ով աճ՝ 2017 թվականի համեմատ:***

2018թ. վճարովի ծառայությունների աճ ապահովելու համար անհրաժեշտ է իրականացնել հետևյալ գործառույթները.

1. Ստվերային շրջանառության բացառում
2. Նոր տեխնոլոգիաների և սարքավորումների ներդրում:
3. Կադրային համալրում՝ վիրաբույժ, մանկաբույժ, գինեկոլոգ, անեսթեզիոլոգ և այլն
4. Մատուցվող ծառայությունների գների վերանայում
5. Պետական պատվերի ձևավորման եղանակի վերանայում՝ այն համապատասխան գործակցով կապելով վճարովի ծառայությունների հետ:

2018թ. ոլորտի բյուջեն կազմում է շուրջ **1480 000.0 հազ.դրամ**:

## 

## 5.5. Սոցիալական պաշտպանություն

2018թ. ՏԱՊ-ի շրջանակներում առաջարկվում է ընդլայնել բնակչության խոցելի խմբերին տրամադրվող սոցիալական, վերականգնողական ծառայությունները, իրականացնել սոցիալական ծառայություններ մատուցող կադրերի շարունակական վերապատրաստում /30%/, բարձրացնել հանրային իրազեկման մակարդակը սոցիալական ծրագրերի իրականացման վերաբերյալ, կարողությունների զարգացում, տեղական և միջազգային կազմակերպությունների հետ համագորածակցության ընդլայնում, բավարար հիմքերի վրաբարձրացնել համալիր սոցիալական ծառայությունների ներդրումն ու կառավարումը, նյութատեխնիկական բազան և այլն:

2018թ. ևս կշարունակվի զոհված, մահացած զինծառայողների ընտանիքի անդամների և զինծառայության հետ կապված հաշմանդամություն ունեցող անձանց բնակարանային ապահովության հիմնահարցերի լուծման ՀՀ կառավարության ծրագիրը:

Նշված միջոցառումների իրականացման համար ակնկալվում է պետության և դոնոր կազմակերպությունների ու անհատ բարերարների աջակցությունը:

2018թ. ոլորտի բյուջեն կազմում է շուրջ **3 100 883.6 հազ..դրամ**:

# 6.ԳՅՈՒՂԱՏՆՏԵՍՈՒԹՅՈՒՆ

Գյուղատնտեսության զարգացումը սահմանվել է մարզի 2017-2025թթ. Ռազմավարության հիմնական գերակայություններից մեկը, որի զարգացման ուղղությամբ ինչպես ՀՀ կառավարության, այնպես էլ միջազգային ու տեղական դոնոր կազմակերպությունների, հիմնադրամների և անհատ ներդրողների կողմից կատարվում են անհրաժեշտ քայլեր, ուղղված մեքենա-մեխանիզմների տեխնիկական վերազինմանը,մեքենատրակտերային պարկերի ընդլայնմանը, ժամանակակից ինտենսիվ գյուղատնտեսության զարգացմանը և այլն:

Ոլորտի թույլկողմերն են գյուղատնտեսական հողերի թերի օգտագործումը /կապված սահմանային հակամարտության հետ/, ոռոգման համակարգերի մաշվածությունը և պակասը:

Զարգացմանը խոչընդոտում է նաև գյուղատնտեսական նշանակության հողերի մասնատվածությունը, արտադրողականության ցածր մակարդակը, գյուղ.մթերքների վերամշակող կազմակերպությունների ցածր հզորությունը, մթերման ծավալների ցածր մակարդակը:

***Մարզում կա 61,7 պտղատու /35,7 հա հիմնվել է 2017թ/, 3 հա ելակի,ժամանակակից տեխնոլոգիաներով ինտենսիվ և միջին ինտենսիվության այգիներ, և 9 հա հակակարկտային ցանցեր: 2018թ. ՄԱԿ-ի ծրագրով, Գարդենիա և Սպայկա ընկերությունների ինչպես նաև մասնավոր ներդրողների կողմից նախատեսվում է հիմնել շուրջ 350 հա նոր այգիներ, համամասնորեն կավելանան հակակարկտային ցանցերի տարածքները:***

***Գործում է մեկ սպանդանոց /Նոյեմբերյան/ նախատեսվում է 2018թ. մասնավոր ներդրողների կողմից հիմնել ևս երեք սպանդանոց:***

***Մարզում գործում են 3 տոհմային տնտեսություններ և 6 համայնքներում անասնաբուծական մինի ֆերմաներ, որտեղ աշխատում են շուրջ 50 հոգի, իսկ շահառուների թիվը ավելի քան 2000:***

***2018թ. ևս նախատեսվում է հիմնել 1 տոհմային անասնաբուծական կենտրոն և հավաբուծական տնտեսություն: Տոհմային տնտեսություններում անասնագլխաքանակը կավելանա 100-ով։***

***Մարզում կան 9 սառնարանային տնտեսություններ, շուրջ 450տ տարողություամբ: նախատեսվում է 2018թ. հիմնել ևս 8 հատ յուրաքանչյուրը 20 տ տարողությամբ սառնարանային տնտեսություններ ՄԱԿ-ի, Տավուշի մարզի Ինտեգրված և հավասարակշռված տնտեսական զարգացում ծրագրով և մասնավոր ներդրողների կողմից:***

2017թ- ին ՀՀ պետական բյուջեով, <<Հիմնատավուշ>> զարգացման հիմնադրամի, ՕՔՍՖԱՄ-ի, Համաշխարհային բանկի, Հայաստան Համահայկական Հիմնադրամի, ԵՄ-ի և մասնավոր ներդրումներով մարզում իրականացվել է ավելի քան 3.0 մլրդ դրամի ծրագրեր:

***2018թ. նախատեսվում է ավելացնել գյուղատնտեսական նշանակության հողերի ոռոգելի մակերեսը 150 հա-ով՝ 2017 թվականի համեմատ:***

2018թ. ընթացքում պլանավորվում է նաև աջակցություն ցուցաբերել համայնքապետարաններին և մասնավոր հատվածին մի շարք ներդրումային ծրագրերի կազմման և ներդրողներին ներկայացման գործընթացում, մասնավորապես՝ սպանդանոցի, տոհմային անասնաբուծական տնտեսությունների, սառնարանային տնտեսությունների հիմնում, կաթիլային եղանակով ոռոգման համակարգերի կառուցում, չորանոցների, ջերմատների, և այգիների հիմնում և այլն:

Խոշոր տնտեսությունների թիվը՝ 763, միջին՝ 110 և փոքր՝ 39 (10-ից ավելի հա պտղատու այգի կամ խաղող, կամ 20-ից ավելի հա վարելահող, կամ 2-ից ավելի հա ջերմոց, կամ 60-ից ավելի գլուխ խ. եղջ. գյուղ. կենդանի, 150-ից ավելի գլուխ մանր եղ. գյուղ. կենդանի)։

2018թ. նախատեսվում է համայնքային բյուջեի միջոցներով իրականացնել ոլորտային ծրագրեր՝ 40.954 մլն դրամ արժողությամբ: ***Տարվա ընթացքում կստեղծվեն շուրջ 800 հիմնական և ժամանակավոր աշխատատեղեր:***

2018թ. գյուղատնտեսության ոլորտի բյուջեն կազմում է շուրջ **6 413 644.1 հազ դրամ:**

# 7. ԲՆԱՊԱՀՊԱՆՈՒԹՅՈՒՆ

Մարզի բնապահպանական իրավիճակը բարելավելու նպատակով նախատեսնվում է աշխատանքներ տանել հետևյալ ոլորտներում՝ շարունակել <<Դիլիջան>> Ազգային պարկի կառավարման համակարգի կատարելագործում, անտառների կառավարման բարելավում, արոտավայրերի և խոտհարքերի արդյունավետության բարձրացում, արտադրական և կենցաղային թափոնների հավաքման համակարգի տեղադրման, գործող աղբավայրերի բարեկարգում և անհրաժեշտության դեպքում նորերի ստեղծում, համակարգի կատարելագործման աջակցություն:

Նախատեսվում է 2018թ. Մարզի համայնքներում աղբահանության ծառայությունների սպասարկման որակի բարելավման նպատակով գտնել լուծումներ աղբարկղների և մասնագիտացված տեխնիկայի ապահովման ուղղությամբ: Աղբահանություն կատարելու համար իրավաբանական անձանց հետ կնքված պայմանագրերի թիվը՝01.06.2017թ-ին 492, .31.12.2017թ **1183,** իսկ 31.12.2018թ. կլինի **1400:**

Ֆիզիկական և իրավաբանական անձանցից հավաքագրված գումարների տեսակարար կշիռը կատարված ծախսերի մեջ 01,01,17թ. **17,6 %,** 31,12,2017թ**. 18,2%**

***Աղբահանության և սանիտարական մաքրման աշխատանքներն ինքնածախսածածկման եղանակով կատարելու, անհրաժեշտ մակարդակի գանձումներ ապահովելու և համապատասխան միջոցներ ձեռնարկելու նպատակով համայնքների կողմից կիրականացվեն համապատասխան ուսումնասիրություններ և վերլուծություններ աղբահանության և սանիտարական մաքրման որակյալ ծառայությունների մատուցման համար անհրաժեշտ գումարի չափը որոշելու /գանձումների ցուցանիշներ/, այն ապահովելու ռեզերվները բացահայտելու և աղբահանության ու սանիտարական մաքրման աշխատանքների ծավալներն Ընդլայնելու ուղղությամբ:***

Մարզի համայնքներում ֆիզիկական անձանց համար սակագների միասնականացումը կատարել մատուցվող ծառայությունների որակին համապատասխան, իրավաբանական անձանց համար համայնքները կառաջնորդվեն ՀՀ ՏԿԶՆ մեթոդական ուղեցույցներով, իսկ տնտեսավարող սուբյեկտները իրենց իսկ տարածքների աղբահանության, սանիտարական մաքրման և բարեկարգման պարտավորությունները կստանձնեն հողհատկացման պայմանագրերում փոփոխություններ մտցնելու արդյունքում:

2018թ. նախատեսվում է համայնքային բյուջեի միջոցներով իրականացնել ոլորտային ծրագրեր՝ **519.466** մլն դրամ արժողությամբ:

<<Հարավային Կովկասում էկոլոգիական միջանցքների ստեղծման աջակցություն>> տարածաշրջանային ծրագրով 2018-2021թթ. Տավուշի և Արարատի մարզերում կիրականացվի<<ՀՀ բնության հատուկ պահպանվող տարածքներին հարակից էկհամակարգերի կայուն կառավարում և համայնքների կարողությունների հզորացում>> ծրագիրը, որից 2018 թվականին մարզում կիրականացվի շուրջ 25 մլն.դրամի ծրագրեր:

2018թ. բնապահպանության ոլորտի բյուջեն կազմում է շուրջ **722 329.0 հազ. դրամ**:

**8. ՔԱՂԱՔԱՇԻՆՈՒԹՅՈՒՆ**

2018 թվականին քաղաքաշինության բնագավառի հիմնախնդիրները կապված կլինեն մարզի ուսումնական հաստատությունների, մշակութային և առողջապահական օբյեկտների կառուցման ու հիմնանորոգման, մարզական օբյեկտների, բազմաբնակարան և վարչական շենքերի հիմնանորոգման, բնակարանաշինության, բնակավայրերի բարեկարգման, ջրամատակարարման համակարգի բարելավման, զոհված /մահացած/ և հաշմանդամ դարձած զինծառայողների /ազատամարտիկների/ ընտանիքների բնակարանային պայմանների բարելավման և քաղաքաշինական այլ խնդիրների հետ:

Բազմաբնակարան բնակելի շենքերի տանիքների հիմնանորոգումը, համայնքների գլխավոր հատակագծերի, շինարարական օբյեկտների նախագծանախահաշվային փաստաթղթերի կազմումը քաղաքաշինության ոլորտի զարգացման նպատակներն են:

2018թ. Քաղաքաշինության ոլորտի բյուջեն կազմում է շուրջ **2 495 413.5հազ. դրամ**:

# 9. ՄԱՐԶԱՅԻՆ ԵՎ ՀԱՄԱՅՆՔԱՅԻՆ ԵՆԹԱԿԱՌՈՒՑՎԱԾՔՆԵՐ

## 9.1. Տրանսպորտ և ճանապարհաշինություն

## Ճանապարհաշինություն.

Տավուշի մարզն ընդգրկում է 152.6կմ միջպետական նշանակության, 336.8 կմ հանրապետական նշանակության և 300,1 կմ մարզային /տեղական/ նշանակության ընդհանուր օգտագործման ավտոմոբիլային ճանապարհներ:

**Մարզի ընդհանուր օգտագործման ավտոմոբիլային ճանապարհների վիճակը.**

|  |  |  |  |  |  |  |
| --- | --- | --- | --- | --- | --- | --- |
|  | Մարզի և տարածաշրջանների կտրվածքով | Ճանապարհի նշանակությունը | Ճանապարհների վիճակը /կմ/ | | | |
| լավ | բավարար | վատ | ընդամենը |
| 5 | Մարզի կտրվածքով | Միջպետական | 56,5 | 96,1 | - | 152,6 |
| Հանրապետական | 115,3 | 167,5 | 54,0 | 336,8 |
| Տեղական /մարզային/ | 46,8 | 13,7 | 239,6 | 300,1 |
|  | **Ընդամենը՝ մարզում** |  | **218,6** | **277,3** | **295,8** | **791,7** |

Դիտարկումը ցույց է տալիս, որ հիմնականում վատ վիճակում են գտնվում համայնքներ տանող /մարզային նշանակության/ և ներհամայնքային ավտոճանապարհները:

Աղքատության հաղթահարման տեսանկյունից ճանապարհաշինության ոլորտում իրականացվելիք քաղաքականությունը պետք է ուղղված լինի ճանապարհային ցանցի վերականգնմանը և պահպանմանը:

ՀՀ Տավուշի մարզով են անցնում միջպետական Մ-4 Երևան-Սևան-Իջևան-Ադրբեջանի սահման, Մ-6 Վանաձոր -Ալավերդի-Վրաստանի սահման, Մ-8 Վանաձոր Դիլիջան, Մ-16 Մ4-Ոսկեպար-Նոյեմբերյան-Մ6 միջպետական նշանակության ավտոճանապարհները, որը կազմում է Հայաստանի Հանրապետության միջպետական ավտոճանապարհային ցանցի 10 %-ը և նշված ավտոճանապարհներով են իրականացվում Վրաստանի Հանրապետությունից ներմուծվող և արտահանվող ՀՀ բեռնափոխադրումների զգալի մասը։Միջպետական ճանապարհների մինիմալ և առավելագույն թողունակությունները՝ 1500-3000 մեք/օր:

Ճանապարհային ցանցի զարգացման ու նրանց անվտանգ շահագործման տեսանկյունից անհրաժեշտ է վերականգնել ռազմավարական նշանակություն ունեցող շրջանցիկ ճանապարհները և նորոգման կարիք ունեցող տրանսպորտային օբյեկտները /կամուջներ, ճանապարհային և ափապաշտպան հենապատեր, ջրահեռացման համակարգեր/:

**2018թ. ՀՀ պետական բյուջեով.**

ՀՀ տրանսպորտի, կապի և տեղեկատվական տեխնոլոգիաների նախարարության պատվիրատվությամբ միջպետական և հանրապետական նշանակության ավտոճանապարհների ձմեռային, ընթացիկ պահպանության և շահագործման աշխատանքների իրականացման համար նախատեսվել է 566627.0 հազ դրամ գումար և Տավուշի մարզպետարանի պատվիրատվությամբ՝ մարզային նշանակության ճանապարհների համար, 111569.0 հազ. դրամ գումար:

ՀՀ տրանսպորտի, կապի և տեղեկատվական տեխնոլոգիաների նախարարության պատվիրատվությամբ նախատեսված է իրականացնել՝ Հ36-Մովսես-Չորաթան-Նարաշեն կմ0+000-կմ5+587 և Հ64 Բերդ-Արծվաբերդ-Չինարի կմ0+000-կմ4+540 հիմնանորոգման աշխատանքները համապատասխանաբար՝ 350618.0 հազ. դրամ և 736592.0 հազ. դրամ պայմանագրային արժեքներով:

**2018թ. <Հայաստան> համահայկական հիմնադրամի բարեգործական ծրագրով.**

ՀՀ Տավուշի մարզի Խաչարձան համայնքի կենտրոն տանող ճանապարհահատվածի հիմնանորոգման աշխատանքներ՝ 102252.0 հազ. դրամ պայմանագրային արժեքով:

2018թ. ՀՀ տրանսպորտի, կապի և տեղեկատվական տեխնոլոգիաների նախարարության պատվիրատվությամբ նախատեսված է իրականացնել Այրում-Դիլիջան միջպետական նշանակության վատ վիճակում գտնվող ճանապարհահատվածների հիմնանորոգման աշխատանքները: Ֆինանսական միջոցների չափը պարզ կդառնա նախագծանախահաշվային փաստաթղթերի մշակումից հետո:

2018թ. ՀՀ տրանսպորտի, կապի և տեղեկատվական տեխնոլոգիաների նախարարության պատվիրատվությամբ նախատեսված է իրականացնել մարզի Արճիս-Բագրատաշեն միջպետական ճանապարհահատվածի հիմնանորգման աշխատանքները՝ Ասիական զարգացման բանկի կողմից իրականացվող՝ Մ-6 Վանաձոր -Ալավերդի-Վրաստանիսահման ավտոճանապարհի վերականգնման ծրագրի շրջանակներում:

**2018թ. մարզի համայնքային բյուջեների հաշվին նախատեսված է իրականացնել շուրջ 88.913 մլն դրամ գումարի ճանապարհաշինական աշխատանքներ:**

Ընդհանուր առմամբ՝2018թ.-ի ունեցած տվյալների համաձայն, մարզում ճանապար­հաշինության բնագավառում ներդրումների ծավալը կազմում է **2 427771.0 հազ. դրամ** /2017թ. ճանապարհաշինության բնագավառում կապիտալ ներդրումները կազմել է՝ 1 260814.0 հազ դրամ/:

**Տրանսպորտ**

Մարզում գործում են 13 ներմարզային երթուղիներ, որոնք սպասարկվում են 3 ուղևորատար կազմակերպությունների կողմից, որոնց սպասարկմանն ընդգրկված են 22 տրանսպորտային միջոց:

Կանոնավոր սպասարկվում են Իջևան - Երևան, Իջևան – Վանաձոր, Դիլիջան - Երևան, Նոյեմբերյան – Վանաձոր, Դիլիջան – Վանաձոր, Բերդ - Վանաձոր ավտոբուսային և միկրոավտոբուսային միջմարզային երթուղիները:

Ներքաղաքային երթուղիների սպասարկում իրականացվում է Իջևան և Դիլիջան քաղաքներում:

***Մարզի չսպասարկվող համայնքներում հասարակական տրանսպորտի աշխատանքի կարգավորման ուղղությամբ՝ համագործակցելով ՀՀ տրանսպորտի, կապի և տեղեկատվական տեխնոլոգիաների նախարարության, մարզի մի շարք համայնքների ղեկավարների, համայքներում համապատասխան տրանսպորտային միջոցներ և որակավորում ունեցող անհատների հետ մարզի թվով 12 բնակավայրերում կարգավորվել է հասարակական տրանսպորտով երթուղիների /ոչ կանոնավոր բնույթի/ սպասարկումներ: Չսպասարկվող բնակավայրերի տեսակարար կշիռը բնակավայրերի ընդհանուր թվի մեջ 2016թ կազմել է 37%, 2017թ. 25%: 2018թ.-ին սպասարկվող բնակավայրերի քանակը կավելանա 4 ով:***

## Խմելու ջրամատակարարում և ջրահեռացում

Մարզի բնակչության խմելու ջրամատակարարման և ջրահեռացման բարելավումը ոլորտի զարգացման գերակայություններից է:

Ոլորտի թույլ կողմն է՝ գյուղական բնակավայրերում ջրամատակարարման համակարգերի մաշվածության խնդիրը և կոյուղու համակարգերի բացակայությունը:

2018թ. ընթացքում ինչպես համայնքային բյուջեով այնպես էլ տարբեր ներդրումային ծրագրերով կշարունակվեն իրականացվել համակարգերի կառուցման և վերանորոգման աշխատանքներ: Մասնավորապես նմանատիպ աշխատանքներ կիրականացվեն ինչպես պետական բյուջեի, այնպես էլ Հայաստանի տարածքային զարգացման հիմնադրամի և այլ միջոցներով:

2018թ. նախատեսվում է համայնքային ֆոնդային բյուջեի միջոցներով իրականացնել շուրջ 48 493.0հազ դրամ արժողությամբ աշխատանքներ:

2018թ. ոլորտի բյուջեն կազմում է շուրջ **126 953.0հազ դրամ**:

## 9.3. Գազամատակարարում

ՀՀ Տավուշիի մարզը հանրապետության ամենագազիֆիկացված մարզերից է: Մարզի 62 բնակավայրերից 59-ը գազիֆիկացված են: դեռևս չգազիֆիկացված են մնացել Բերքաբեր, Կիրանց և Աճարկուտ համայնքները, որտեղ բնակվում է մարզի բնակչության 0.8%-ը:

2018թ. նախատեսվում է իրականացնել 170201.0 հազ.դրամի ընթացիկ և կապիտալ վերանորոգման, ինչպես նաև ներքին ցանցի ընդլայնման աշխատանքներ:

2018թ. ոլորտի բյուջեն կազմում է շուրջ **170 201.0հազ դրամ։**

## 9.4. Էներգետիկա

Էնեգետիկայի ոլորտի զարգացման նպատակներից է շենքեր-շինությունների, փողոցային լուսավորության և տաբեր նշանակության օբյեկտներում էներգախնայողության և էներգաարդյունավետության մակարդակի բարձրացումը: Հատկանշական է 2017թվականի տարեվերջին <<Ապագա Ռեզորթ>> ՍՊԸ-ի կողմից կառուցված արևային էլեկտրակայանը, որտեղ ներդրվել է շուրջ 67 մլն.դրամ:

2018թ. մարզում կշարունակվեն, արևային /ֆոտովոլտային/ էլեկտրակայանների և ջրատաքացուցիչների տեղադրման, ինչպես նաև ՄԱԶԾ-ԳԷՀ ծրագրի շրջանակներում էներգախնայող վառարանների տեղադրման ծրագրեր:

2018թ. նախատեսվում է համայնքային բյուջեի միջոցներով իրականացնել ոլորտային ծրագրեր՝ 119.6 մլն դրամ արժողությամբ:

2018թ. ոլորտի բյուջեն կազմում է շուրջ **410 825.0հազ դրամ:**

# 10. ՏԱՐԱԾՔԱՅԻՆ ԿԱՌԱՎԱՐՈՒՄ, ՏԵՂԱԿԱՆ ԻՆՔՆԱԿԱՌԱՎԱՐՈՒՄ ԵՎ

# ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ

Մարզի երրորդ ռազմավարական նպատակն է՝մարզային զարգացման ռազմավարության իրականացման ընթացքում մարզային և տեղական դերակատարների ակտիվության բարձրացումը և մարդկային կապիտալի կառավարման հմտությունների բարելավումը:

ՀՀ Տավուշի մարզպետարանի և մարզի համայնքապետարանների աշխատակազմերի պարտադիր վերապատրաստումները համարվում են կարողությունների զարգացման շարունակական գործընթացներ:

2018թ. համար նախատեսվում է մարզային և տեղական մասնագետների, մարզային ռազմավարության իրականացման սուբյեկտների շարունակական մասնագիտական վերապատրաստումների իրականացում՝ սուբյեկտների թվի առնվազը 30%-ի չափով:

2018թ. տարածքային կառավարման ոլորտի առաջնահերթություններեն.

-Տարածքային կառավարման նոր օրենսդրության մշակմանը ակտիվ մասնակցությունը,

-Մարզային և տեղական դերակատարների կարողությունների հզորացման նպատակով վերապատրաստումների կազմակերպումը,

-Հանրապետական միջոցառումներին մարզի ներկայացուցիչների մասնակցության ապահովումը.

-Մարզպետարանի աջակցությամբ կամ ուղղակի գործողություններով մարզում կատարված ներդրումների ծավալի ավելացումը,

-***Մարզում չօգտագործվող պետական և համայնքային գույքի հաշվառումը, ըստ պիտանելիության աստիճանի դասակարգումը և իրականացվելիք ծրագրերի համար որպես արտադրական և գրասենյակային տարածքներօ գտագործելու համար սեփականատերերի հետ քննարկումների կազմակերպումը:***

2018թ. տեղական ինքնակառավարման ոլորտի առաջնահերթություններ են.

-Համայնքների խոշորացման գործընթացի կազմակերպումը,

-Նոր ձևավորված համայնքների աշխատակազմերի կարողությունների հզորացումը,

-Նոր ձևավորված համայնքների բյուջեների, զարգացման ծրագրերի և ՏԱՊ-երի մշակումը:

-Ունենալ դիմակայում համայնքներ, վերապատրաստված և արտակարգ իրավիճակում գործելու հմտություններով օժտված տարածքային և համայնքային մասնագետներ:

-Հետևել կին-տղամարդ հավասարակշռվածությանը:

-Իրականացվող բոլոր ծրագրերում ուշադրություն դարձնել ԱՌՆ խնդիրներին:

***2018թ. կշարունակվի համայնքների տեղեկատվական բազաների շահագործման ծրագիրը, ինչպես նաև գյուղատնտեսության, տեղական ինքնակառավարման և քաղաքաշինության համապարփակ տվյալների հաշվառման, թերությունների վերացման և համայնքներում հաշվառման նոր համակարգերի ներդրման աշխատանքները:***

***2018 թվականին 2017 թվականի համեմատ պլանավորվում է մեկ շնչին ընկնող համայնքների սեփական եկամուտների աճ 15%-ով:***

2018թ. ևս նախատեսվում է շարունակել համագործակցության քաղաքացիական հասարակության ներկայացուցիչների՝ հասարակական, միջազգային կազմակերպությունների, զանգվածային լրատվամիջոցների, համայնքային միավորումների հետ:

2018թ. ՀՀ պետական բյուջեից մարզպետարանի պահպանման համար նախատեսվել է 513096,0 հազ.դրամ: Ոլորտի 2018թ. բյուջեն կազմում է **3 817 677հազ.դրամ**:

# 11. ՄՈՆԻՏՈՐԻՆԳԻ ՀԱՄԱԿԱՐԳ

Մարզի 2018 թվականի գործունեության ծրագիրը մոնիտորինգի կենթարկվի ՀՀ Տավուշի մարզպետարանի կողմից`առաջընթացի և մարզի ռազմավարական նպատակների նհասնելու առումով: Կատարողական ցուցիչները տարեկան կհաղորդվեն և կգնահատվեն ՀՀ Տավուշի մարզպետարանի կողմից, արդյունքները կներկայացվեն ՀՀ տարածքային կառավարման և զարգացման նախարարություն:

# 12. ՀՀ ՏԱՎՈՒՇԻ ՄԱՐԶԻ 2018Թ. ՖԻՆԱՆՍԱՎՈՐՈՒՄԸ

**2018 թվականին ՀՀ Տավուշի մարզի գործունեության ծրագրի բոլորոլ որտների պահանջվող ֆինանսավորումը կազմում է 30 471 669.9հազ.դրամ**

# 13. ՀԱՎԵԼՎԱԾՆԵՐ

*Հավելված 1 - ՀՀ Տավուշի մարզի 2018 թվականի գործունեության ծրագրի*

*Տրամաբանական հենք*

[*Հավելված 2*](file:///C:\Documents%20and%20Settings\Qristina\Local%20Settings\Temporary%20Internet%20Files\Content.IE5\K7P6UTPD\Havelvac5.2_mshakuyt.xls) *-ՀՀ Տավուշի մարզի 2018 թվականի գործունեության ծրագրով*

*նախատեսված միջոցառումների ֆինանսավորումը՝ըստ ոլորտների*

[*Հավելված 3*](file:///C:\Documents%20and%20Settings\Qristina\Local%20Settings\Temporary%20Internet%20Files\Content.IE5\K7P6UTPD\Havelvac5.2_mshakuyt.xls) *-ՀՀ Տավուշի մարզի 2018 թվականի գործունեության ծրագրով*

*նախատեսված բոլոր ոլորտների ամփոփ ֆինանսավորումը*